Diari Oficial de la Generalitat Valenciana


Sumari del DOGV 6378, del 18-10-2010 (2010/11285)

DECRET 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló de la Plana i València.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/10/15/167/dof/vci/html**

### Dades del document

Número de DOGV
:   6378

Data del DOGV
:   18-10-2010

Secció del DOGV
:   I. DISPOSICIONS GENERALS

Número del document
:   2010/11031


Data del document
:   15-10-2010

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Castelló de la Plana
    * Alacant
    * València
    * reglament intern
    * consell d'administració
    * organització administrativa
    * legislació
    * instal·lació portuària

DECRET 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló de la Plana i València. [2010/11533]  
PREÀMBUL  
La Llei 62/1997, de 26 de desembre, per la qual es modifica la Llei 27/1992, de 24 de novembre, de Ports de l'Estat i de la Marina Mercant, va suposar, entre altres aspectes, una obertura a la participació de les comunitats autònomes en l'estructura i organització dels ports d'interés general ubicats en els seus territoris.  
L'actual composició dels consells d'administració de les autoritats portuàries d'Alacant, Castelló de la Plana i València, després del traspàs a la Generalitat dels ports de Torrevieja i Vinaròs, es va determinar mitjançant el Decret 145/2002, de 10 de setembre, del Consell.  
L'apartat 10 de la disposició final segona de la Llei 33/2010, de 5 d'agost, va modificar les lletres b) i c) de l'apartat 1 i els apartats 2 i 3 de l'article 40 de la Llei 27/1992, de 24 de novembre, de Ports de l'Estat i de la Marina Mercant, que regulen la composició del Consell d'Administració de les autoritats portuàries i els criteris per a la designació dels seus vocals per part de les comunitats autònomes.   
Així, d'acord amb el que establix l'article 40.1.c) de la Llei 27/1992, de 24 de novembre, de Ports de l'Estat i de la Marina Mercant, en la vigent redacció introduïda per l'esmentada modificació legislativa, correspon a la Generalitat fixar un nombre de vocals dels consells d'administració de les autoritats portuàries comprés entre 10 i 13; i l'article 40.2 assenyala els criteris que s'han de respectar en la designació.  
En conseqüència, el Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló de la Plana i València, ja no és de conformitat amb l'esmentada llei reguladora i, per tant, és necessària la seua modificació.  
D'altra banda, atés que el referit Decret 145/2002 ha de ser substancialment modificat, s'ha considerat convenient, per raons de major qualitat tècnica de la norma, que es derogue aquell en la seua totalitat i que siga substituït pel present. En este sentit s'ha pronunciat el Consell Jurídic Consultiu de la Comunitat Valenciana que, en el seu Dictamen 320/1999, considera que una tècnica jurídica adequada en l'elaboració dels textos reglamentaris ha de tractar d'aconseguir, entre altres, l'objectiu següent: caràcter complet, de manera que es proporcione tota la normativa aplicable a certa matèria i es derogue, amb tota la plenitud que les circumstàncies fàctiques i jurídiques ho permeten, la regulació anterior.  
Per això, a proposta del conseller d'Infraestructures i Transport, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 15 d'octubre de 2010,  
DECRETE  
Article 1. El Consell d'Administració de l'Autoritat Portuària d'Alacant  
El Consell d'Administració de l'Autoritat Portuària d'Alacant estarà compost pel president de l'entitat, el capità marítim i 13 vocals.  
Els vocals anteriorment determinats seguiran la distribució següent:  
Tres en representació de l'administració general de l'Estat.  
Quatre en representació de la Generalitat.  
Dos en representació de l'Ajuntament d'Alacant.  
Un en representació de la Cambra Oficial de Comerç, Indústria i Navegació d'Alacant.   
Un en representació de les organitzacions empresarials.  
Un en representació de les organitzacions sindicals.  
Un en representació dels sectors econòmics rellevants en l'àmbit portuari.  
El Consell nomenarà, a proposta del president, un secretari, el qual si no en fóra membre assistirà a les reunions amb veu però sense vot. També formarà part del Consell, amb veu però sense vot, el director.  
Article 2. El Consell d'Administració de l'Autoritat Portuària de Castelló de la Plana  
El Consell d'Administració de l'Autoritat Portuària de Castelló de la Plana estarà compost pel president de l'entitat, el capità marítim i 13 vocals.  
Els vocals anteriorment determinats seguiran la distribució següent:  
Tres en representació de l'administració general de l'Estat.  
Quatre en representació de la Generalitat.  
Dos en representació de l'Ajuntament de Castelló de la Plana.  
Un en representació de la Cambra Oficial de Comerç, Indústria i Navegació de Castelló.  
Un en representació de les organitzacions empresarials.  
Un en representació de les organitzacions sindicals.  
Un en representació dels sectors econòmics rellevants en l'àmbit portuari.  
El Consell nomenarà, a proposta del president, un secretari, el qual si no en fóra membre assistirà a les reunions amb veu però sense vot. També formarà part del Consell, amb veu però sense vot, el director.  
Article 3. El Consell d'Administració de l'Autoritat Portuària de València  
El Consell d'Administració de l'Autoritat Portuària de València estarà compost pel president de l'entitat, el capità marítim i 13 vocals.  
Els vocals anteriorment determinats seguiran la distribució següent:  
Tres en representació de l'administració general de l'Estat.  
Quatre en representació de la Generalitat.  
Dos en representació dels municipis en el terme municipal dels quals estan localitzades les zones de servici dels ports administrats per l'Autoritat Portuària de València.  
Un en representació de la Cambra Oficial de Comerç, Indústria i Navegació de València.   
Un en representació de les organitzacions empresarials.  
Un en representació de les organitzacions sindicals.  
Un en representació dels sectors econòmics rellevants en l'àmbit portuari.  
El Consell nomenarà, a proposta del president, un secretari, el qual si no en fóra membre assistirà a les reunions amb veu però sense vot. També formarà part del Consell, amb veu però sense vot, el director.  
DISPOSICIÓ DEROGATÒRIA  
Única. Derogació normativa  
Queda derogat el Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló de la Plana i València.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 15 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA


Còpia Permalink ELI